2004-ben kezdte profi pályafutását. Egyéniben nincs tornagyőzelme, egyszer jutott döntőbe. Párosban 27 WTA-versenyt nyert meg eddigi karrierje során. Skereit eleinte honfitársával, Lucie Hradeckával érte el, amikor megnyerték a Roland Garrost, valamint a US Opent. 2012-ben a wimbledoni teniszbajnokságon, néhány héttel később ugyanazon a helyszínen, de már a londoni olimpián, majd az év végi világbajnokságon is döntőbe jutottak, azonban vereséget szenvedtek. Legnagyobb sikerét a magyar Babos Tímeával érte el 2017-ben, amikor megnyerték a WTA Finals év végi világbajnokságot. Egyéniben a negyedik kör volt a legjobb eredménye, amelyet a 2012-es US Openen ért el. ITF-versenyeken nyolc egyéni és tizenkilenc páros tornagyőzelmet aratott eddig.